Nasjonalarkivet i Tromsø

Nasjonalarkivet i Tromsø, tidligere Statsarkivet i Tromsø, er en del av Nasjonalarkivet og har ansvar for arkiv i Troms, Finnmark og Svalbard. Nasjonalarkivet skal ta imot, bevare og gjøre tilgjengelig arkivmateriale fra lokal og regional statlig forvaltning. Det er plass til 22 000 hyllemeter arkiv i magasinene etter at det i 2003 ble bygd et nye magasiner. Av dette er vel 9 500 hyllemeter fylt opp med arkiver fra offentlige og private arkivskapere. De eldste dokumentene er fra slutten av 1500-tallet, og den eldste protokollen er fra 1620. Nasjonalarkivet skal føre tilsyn med arkivforhold i statlig, fylkeskommunal og kommunal sektor. Nasjonalarkivet arbeider for å ta vare på et bredt spekter av private arkiv. Nasjonalarkivet er både et forvaltningsorgan og en vitenskapelig kulturverninstitusjon. Nasjonalarkivets oppgave er å bevare arkiv og gjøre dem tilgjengelig gjennom registrering og katalogisering. Slik er arbeidet uløselig knyttet til kulturvernet. Primærkildene er nært tilgjengelig for forskningsmiljøet på universitetet. Samtidig er Nasjonalarkivet en serviceinstitusjon for den del av publikum som skal ha dokumentert sine rettigheter og for den største brukergruppen som er slektsforskere. Historie Statsarkivet i Tromsø ble etablert i 1987 og flyttet inn i nytt bygg på universitetsområdet i 1988. Forløperen var Statsarkivkontoret i Tromsø, etablert i 1952. Dette kontoret var administrativt underlagt Statsarkivet i Trondheim. Navnet ble endret til Nasjonalarkivet i Tromsø 1. januar 2026. Eksterne lenker (no) Offisielt nettsted